Publication: Magyar Közlöny
Issue: MK-2002-97 (Year: 2002, Number: 97)
Era: 1990-2004
Section: kárpótlásáról szóló 1992. évi XXXII. törvény (a továbbiakban: Kpt.) 2. §-ának (1) bekezdése alkalmazása során:
Paragraph Index: 432

1. Az életüktõl és szabadságuktól politikai okból jogtalanul megfosztottak kárpótlásáról szóló, 1997. évi XXIX. törvénnyel (a továbbiakban: Kpte.) módosított 1992. évi XXXII. törvény (a továbbiakban: Kpt.) 2. §-ának (1) bekezdés d) pontja szerint egyösszegû kárpótlás jár az élet elvesztéséért, ha a sérelmet szenvedett a deportálás (2/A. §) vagy a kényszermunka (2/B. §) ideje alatt vesztette életét. A 2. § (3) bekezdése szerint kárpótlásra az élõ özvegy, a sérelmet elszenvedõ élõ gyermeke és az élõ szülõ, ezek hiányában — a kárpótlás összegének felére — az élõ testvér jogosult. A Kpt. végrehajtásáról szóló 111/1992. (VII. 1.) Korm. rendelet (a továbbiakban: R.1.) 1. §-ának (2) bekezdése értelmében, ha a (kárpótlási) kérelmet az özvegy, gyermek, szülõ vagy testvér terjeszti elõ, a rokoni kapcsolat tényét, továbbá a sérelmet elszenvedõ halálát okirattal kell bizonyítani, míg a (3) bekezdés szerint a kérelmezõnek nyilatkoznia kell a további kárpótlásra jogosult élõ személyek számáról, illetõleg a rokoni kapcsolat fokáról. A Kpte. végrehajtásáról szóló 103/1997. (VI. 13.) Korm. rendelet (a továbbiakban: R.2.) 1. §-ának (3) bekezdése szerint a — kárpótlási — igény alapjául szolgáló sérelem elszenvedését és a jogosultság egyéb feltételeit a kérelmezõnek kell bizonyítania. Az 1. § (2) bekezdése szerint pedig az életvesztés miatt kárpótlási kérelmet benyújtónak nyilatkoznia kell arról, hogy a sérelmet szenvedettnek a kérelmezõn kívül hány, a Kpt. 2. § (3) bekezdésében meghatározott hozzátartozója van, és közölnie kell a rokoni kapcsolatot is. A Kpt. 2. §-a (1) bekezdésének d) pontja alapján kárpótlás — összhangban az Alkotmánybíróság 22/1996. (VI. 25.) AB határozatában foglaltakkal — azért jár, mert a deportálás és szovjet kényszermunkára hurcolás ténylegesen a hazából való számûzetést jelentett, amelynek során a deportáltak és kényszermunkára hurcoltak feletti rendelkezés kikerült a magyar állam fennhatósága alól; az idegen hatalom fennhatósága alatt bekövetkezett életvesztés — sérelem — súlya, nagysága folytán a törvény erejénél fogva kárpótlást megalapozó jogcím. A törvény erejénél fogva kárpótlást megalapozó sérelemnek, a deportálás, illetve szovjet kényszermunka során elszenvedett életvesztésnek, valamint a kárpótlásra jogosultság egyéb feltételeinek (rokoni kapcsolat) igazolása a kárpótlást igénylõ kötelezettsége [R.2. 1. § (3) bek.]; és részére akkor állapítható meg kárpótlás, ha jogosultságát okirattal (okiratokkal) igazolja [R.1. 1. § (2) bek.]. Az okiratok e minõségét — amelyek mindig abból a célból készülnek, hogy azokkal a jövõben bizonyítani lehessen a bennük foglalt adatot, körülményt, állapotot, jogot vagy kötelezettséget — akkor lehet megállapítani, ha azok megfelelnek a Pp. 195. §-ában (közokirat) és

Source: https://magyarkozlony.hu/hivatalos-lapok/26c6ee51d4f3fbfc9ac0b1e29bd017ab2be9ef5c/dokumentumok/a6a01da0bff329ccac2b18ccb3cc9cc6c84144c8/letoltes